
ODLUKA
o izmjeni Odluke o određivanju pravnih osoba od interesa za sustav civilne zaštite na području Općine Punat   






Sadržaj: 
a) Pravni temelj za donošenje akta i obrazloženje;
b) Prijedlog odluke o izmjeni Odluke o određivanju pravnih osoba od interesa za sustav civilne zaštite na području Općine Punat   




Predlagatelj: 
općinski načelnik







Punat, listopad 2026. godine
PRAVNI TEMELJ ZA DONOŠENJE AKTA
         Članka 17. stavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22) i članka 32. Statuta Općine Punat („Službene novine Primorsko-goranske županije“, broj 36/22). 

OBRAZLOŽENJE
Sukladno Zakonu o sustavu civilne zaštite, predstavničko tijelo jedinice lokalne samouprave, na prijedlog izvršnog tijela, donosi odluku o određivanju pravnih osoba od interesa za sustav civilne zaštite na području svoje nadležnosti.
Odlukom o određivanju pravnih osoba od interesa za sustav civilne zaštite na području Općine Punat („Službene novine Primorsko-goranske županije“, broj 16/25) određene su pravne osobe od interesa za sustav civilne zaštite na području Općine Punat te njihove zadaće u pripremi i sudjelovanju u otklanjanju posljedica katastrofa i velikih nesreća.
S obzirom da je dana 31. siječnja 2026. godine Općina Punat sklopila Ugovor br. 13-26-4 o obavljanju komunalnih poslova skloništa za životinje i sakupljanja i zbrinjavanja lešina životinja i ostalih nusproizvoda na području Općine Punat s Veterinarskom ambulantom Crikvenica d.o.o.,  potrebno je ažurirati popisa pravnih osoba od interesa za sustav civilne zaštite. Stoga se ovim izmjenama Odluke predlaže da se, u dijelu koji se odnosi na pružanje veterinarske pomoći i zbrinjavanje životinja, umjesto društva Veterinarska stanica Rijeka d.o.o. – Ispostava Krk odredi društvo Veterinarska ambulanta Crikvenica d.o.o. 
          Slijedom navedenog, predlaže se Općinskom vijeću donošenje odluke kao u prijedlogu.




























      -Prijedlog-
        Na temelju članka 17. stavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22) i članka 32. Statuta Općine Punat („Službene novine Primorsko-goranske županije“, broj 36/22), Općinsko vijeće Općine Punat, na __. sjednici održanoj dana __________ 2026. godine, donosi


ODLUKU
o izmjeni  Odluke o određivanju pravnih osoba od interesa za sustav civilne zaštite na području Općine Punat   



Članak 1.
        U Odluci o određivanju pravnih osoba od interesa za sustav civilne zaštite na području Općine Punat („Službene novine Primorsko-goranske županije“, broj 16/25), u članku 2. stavku 1. točka 1. mijenja se i sada glasi:
„1. Veterinarska ambulanta Crikvenica d.o.o. - pružanje veterinarske pomoći i zbrinjavanje životinja.“

Članak 2.
          Ostale odredbe Odluke ostaju nepromijenjene.


Članak 3.
        Ova Odluka stupa na snagu osmog dana od dana objave u „Službenim novinama Primorsko-goranske županije“.

